CELEX: 52018PC0533
Language: bg
Date: 2018-07-16
Title: Предложение за РЕГЛАМЕНТ НА СЪВЕТА за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти, по отношение на количественото ограничение за изкупуване на обезмаслено мляко на прах

ЕВРОПЕЙСКА КОМИСИЯ
            Брюксел, 16.7.2018
            COM(2018) 533 final
            2018/0286(NLE)
            Предложение за
            РЕГЛАМЕНТ НА СЪВЕТА
            за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти, по отношение на количественото ограничение за изкупуване на обезмаслено мляко на прах
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               
                  С Регламент № 1370/2013 на Съвета се определя горна граница от 109 000 t за купуване на обезмасленото мляко на прах на фиксирана цена (169,8 евро/100 kg) по време на периода на публична интервенция (от 1 март до 30 септември). След достигането на тази горна граница публичната интервенция продължава до края на периода на интервенция, но вече чрез тръжна процедура.
               
               
                  Като се има предвид трайната липса на зависимост между цените на млечните мазнини и на млечните белтъчини, за 2018 г. тази горна граница бе определена на нула, за да се избегне публична интервенция на фиксирана цена за обезмасленото мляко на прах при отсъствието на пазарно основание (например в момент, когато цените на маслото и изкупните цени на млякото са разумно високи).
               
               
                  Следователно през 2018 г. публичната интервенция се извършва чрез тръжна процедура. Комисията, след гласуване на Комитета за общата организация на селскостопанските пазари, решава за всеки даден случай какви количества следва да бъдат изкупени и на каква изкупна цена.
               
               
                  През 2018 г. пазарните цени на Съюза за обезмаслено мляко на прах (ОМП) остават средно с 19 % под равнището за публична интервенция, докато тези на маслото надхвърлят това равнище със 117 %. Разликата между цените на мазнините и на белтъчините е по-голяма от всякога. През 2017—2018 г. отношението на цените на маслото към тези на ОМП е тройно над стойността му между 2007 и 2016 г. Същевременно изкупните цени на суровото мляко от земеделските стопани са средно над 34 евроцента/kg — т.е. по-високи от средното равнище за последните 5 години.
               
               
                  Прилаганата процедура позволи да се избегне неоправданото изкупуване на 109 000 тона обезмаслено мляко на прах (което би се добавило към съществуващите запаси).
               
               
                  Тъй като пазарните условия не са се променили съществено, а придобитият през 2018 г. опит доказва основателността на подхода, е целесъобразно същата инициатива да бъде приложена и през 2019 г., за която горната граница отново да бъде нула.
               
               
                  С цел своевременното осведомяване на пазарните участници преди началото на следващата кампания по интервенция, настоящият регламент следва да влезе в сила в деня след деня на публикуването му.
               
            
            
               •Съгласуваност със съществуващите разпоредби в областта на разглежданата политика
            
            
               
                  Настоящото предложение е в съответствие с духа на общата организация на пазарите на селскостопански продукти, насочена към стабилизиране на пазарите и осигуряване на добър жизнен стандарт на съответната селскостопанска общност.
               
               
                  Предложението е в съответствие с член 43, параграф 3 от ДФЕС, съгласно който Съветът, по предложение на Комисията, приема мерки за определяне на цените, налозите, помощите и количествените ограничения, както и за определянето и разпределянето на възможностите за риболов.
               
            
            
               •Съгласуваност с други политики на Съюза
            
            
               
                  Не се прилага.
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               
                  Член 43, параграф 3 от Договора за функционирането на Европейския съюз.
               
            
            
               •Субсидиарност (извън областите на изключителна компетентност) 
            
         
         
            
               
                  Предложението попада в рамките на споделената компетентност между ЕС и държавите членки и е в съответствие с принципа на субсидиарност.
               
            
            
               •Пропорционалност
            
            
               
                  Предложението е в съответствие с принципа на пропорционалност.
               
            
            
               •Избор на инструмент
            
            
               
                  Не се прилага.
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО
            
            
               •Последващи оценки/проверки за пригодност на действащото законодателство
            
            
               
                  Не се прилага.
               
            
            
               •Консултации със заинтересованите страни
            
            
               
                  Не се прилага.
               
            
            
               •Събиране и използване на експертен опит
            
            
               
                  Не се прилага.
               
            
            
               •Оценка на въздействието
            
            
               
                  Не се прилага.
               
            
            
               •Пригодност и опростяване на законодателството
            
            
               
                  Не се прилага.
               
            
            
               •Основни права
            
            
               
                  Не се прилага.
               
            
            
               4.ОТРАЖЕНИЕ ВЪРХУ БЮДЖЕТА
            
            
               
                  Финансовото отражение зависи от предложените количества/цени на обезмасленото мляко на прах (ОМП) и от приетите количества/цени в периода март—септември 2019 г., които зависят от развитието на пазара на ОМП.
               
            
         
         
            
               5.ДРУГИ ЕЛЕМЕНТИ
            
            
               •Планове за изпълнение и механизъм за мониторинг, оценка и докладване
            
            
               
                  Не се прилага.
               
            
            
               •Обяснителни документи (за директивите)
            
            
               
                  Не се прилага.
               
            
            
               •Подробни разяснения на отделните разпоредби на предложението
            
            
               
                  Не се прилага.
               
            
            
               2018/0286 (NLE)
            
            
               Предложение за
            
            
               РЕГЛАМЕНТ НА СЪВЕТА
            
            
               за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти, по отношение на количественото ограничение за изкупуване на обезмаслено мляко на прах
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 43, параграф 3 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)В член 3 от Регламент (ЕС) № 1370/2013 на Съвета
                  1
                се определя количествено ограничение за изкупуване на обезмаслено мляко на прах на фиксираната цена, посочена в член 2 от същия регламент. След като това ограничение бъде достигнато, изкупуването следва да се извършва чрез тръжна процедура за определяне на максималната изкупна цена.
            
            
               (2)Регламент (ЕС) № 1370/2013 бе изменен с Регламент (ЕС) 2018/147 на Съвета
                  2
               , с който количественото ограничение за изкупуване на обезмаслено мляко на прах на фиксирана цена бе определено на нула за 2018 г. Това беше направено, за да се избегне изкупуването на обезмаслено мляко на прах на фиксирана цена, когато това не би било в съответствие с целите на предпазния механизъм.
            
            
               (3)В сектора на млякото и млечните продукти все липсва зависимост между цените на млечните мазнини и на млечните белтъчини. През 2018 г. пазарните цени на Съюза за обезмаслено мляко на прах остават под равнището за публична интервенция, докато тези на маслото надхвърлят това равнище повече от два пъти.
            
            
               (4)Въпреки относително ниските цени на млечните белтъчини, изкупните цени на суровото мляко от земеделските стопани през 2018 г. осигуряват рентабилност на производството и преработването на мляко благодарение на засиленото търсене на масло и сирене. Публичното интервениране през 2018 г. в рамките на тръжна процедура не попречи на цените на суровото мляко да се задържат на тези равнища.
            
            
               (5)Основните параметри на пазара на мляко и млечни продукти — търсене, предлагане и цени — не се очаква да се променят значително през 2019 г., в частност що се отнася до липсата на зависимост между цените на млечните мазнини и на млечните белтъчини. Ето защо е целесъобразно за 2019 г. количественото ограничение за изкупуване на обезмаслено мляко на прах на фиксирана цена да бъде нула.
            
         
         
            
               (6)Поради това Регламент (ЕС) № 1370/2013 следва да бъде съответно изменен.
            
            
               (7)За да могат мерките, предвидени в настоящия регламент, да окажат незабавно въздействие върху пазара и да се осигури възможност участниците на пазара да бъдат информирани своевременно преди началото на следващата кампания по интервенция, настоящият регламент следва да влезе в сила в деня след публикуването му,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               В член 3, параграф 1 от Регламент (ЕО) № 1370/2013 се добавя следната четвърта алинея:
            
            
               „Чрез дерогация от първа алинея през 2019 г. количественото ограничение за изкупуване на обезмаслено мляко на прах на фиксирана цена е 0 тона.“
            
            
               Член 2
            
            
               Настоящият регламент влиза в сила в деня след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
            
               
            
               ЗАКОНОДАТЕЛНА ФИНАНСОВА ОБОСНОВКА
            
            
                     
                        ФИНАНСОВА ОБОСНОВКА
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        ДАТА: 1.6.2018 г.
                     
                     
                  
               
                     
                        1.
                     
                  
                  
                     
                        БЮДЖЕТЕН РЕД:
                     
                     
                        Вж. бюджетната прогноза по-долу.
                     
                     
                     
                     
                        05 02 12 02 (Мерки във връзка със складирането на обезмаслено мляко на прах)
                     
                     
                  
                  
                     
                        БЮДЖЕТНИ КРЕДИТИ:
                     
                     
                     
                     
                     
                        B2018 12 млн. евро; 
                     
                     
                        DB2019 9 млн. евро.
                     
                  
               
                     
                        2.
                     
                  
                  
                     
                        НАИМЕНОВАНИЕ:
                     
                     
                     
                        Регламент на Съвета за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти, по отношение на количественото ограничение за изкупуване на обезмаслено мляко на прах
                     
                  
               
                     
                        3.
                     
                  
                  
                     
                        ПРАВНО ОСНОВАНИЕ:
                     
                     
                     
                        Член 43, параграф 3 от Договора за функционирането на Европейския съюз
                     
                  
               
                     
                        4.
                     
                  
                  
                     
                        ЦЕЛИ:
                     
                     
                        избягване изкупуването на обезмаслено мляко на прах на фиксирана цена, когато това не би било необходимо с оглед постигане на целите на предпазния механизъм поради високите цени на останалите млечни продукти. Публичната интервенция по отношение на обезмасленото мляко на прах следва да се извършва чрез тръжна процедура.
                     
                  
               
                     
                        5.
                     
                  
                  
                     
                        ФИНАНСОВО ОТРАЖЕНИЕ
                     
                  
                  
                     
                        ФИНАНСОВА ГОДИНА
                     
                     
                        2018 г.
                           (в млн. EUR)
                     
                  
                  
                     
                        ФИНАНСОВА ГОДИНА
                     
                     
                        2019 г.
                     
                     
                        (в млн. EUR)
                     
                  
                  
                     
                        ФИНАНСОВА ГОДИНА
                     
                     
                        2020 г.
                     
                     
                        (в млн. EUR)
                     
                  
               
                     
                        5.0
                     
                  
                  
                     
                        РАЗХОДИ
                     
                     
                        —
                              ЗА СМЕТКА НА БЮДЖЕТА НА ЕС
                           (ВЪЗСТАНОВЯВАНИЯ/ИНТЕРВЕНЦИИ)
                     
                     
                        —
                              НА НАЦИОНАЛНИТЕ ОРГАНИ
                     
                     
                        —
                              ДРУГИ
                     
                  
                  
                     
                     
                        —
                     
                  
                  
                     
                     
                        pro memoria
                     
                  
                  
                     
                     
                        pro memoria
                     
                  
               
                     
                        5.2
                     
                  
                  
                     
                        МЕТОД НА ИЗЧИСЛЕНИЕ:
                     
                     
                        Вж. забележките
                     
                  
               
                     
                        6.0
                     
                  
                  
                     
                        МОЖЕ ЛИ ПРОЕКТЪТ ДА БЪДЕ ФИНАНСИРАН ОТ БЮДЖЕТНИ КРЕДИТИ, ВПИСАНИ В СЪОТВЕТНАТА ГЛАВА НА ТЕКУЩИЯ БЮДЖЕТ?
                     
                  
                  
                     
                        Не се прилага.
                     
                  
               
                     
                        6.1
                     
                  
                  
                     
                        МОЖЕ ЛИ ПРОЕКТЪТ ДА БЪДЕ ФИНАНСИРАН ЧРЕЗ ПРЕХВЪРЛЯНЕ МЕЖДУ ГЛАВИ ОТ ТЕКУЩИЯ БЮДЖЕТ?
                     
                  
                  
                     
                          Не
                     
                  
               
                     
                        6.2
                     
                  
                  
                     
                        ЩЕ БЪДЕ ЛИ НЕОБХОДИМ ДОПЪЛНИТЕЛЕН БЮДЖЕТ?
                     
                  
                  
                     
                        Не
                     
                  
               
                     
                        6.3
                     
                  
                  
                     
                        ЩЕ БЪДЕ ЛИ НЕОБХОДИМО ВПИСВАНЕТО НА БЮДЖЕТНИ КРЕДИТИ В БЪДЕЩИ БЮДЖЕТИ?
                     
                  
                  
                     
                        Вж. бележките
                     
                  
               
                     
                        БЕЛЕЖКИ:
                     
                     
                     
                        Финансовото отражение зависи от предложените количества/цени на обезмасленото мляко на прах (ОМП) и от приетите количества/цени в периода март—септември 2019 г. Проектобюджетът за 2019 г. не предвижда нови количества обезмаслено мляко на прах чрез интервенция.
                     
                  
               
         
         
            
                  
                     (1)
                  
                        Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (ОВ L 346, 20.12.2013 г., стр. 12).
               
               
                  
                     (2)
                  
                        Регламент (ЕС) 2018/147 на Съвета от 29 януари 2018 г. за изменение на Регламент (ЕС) № 1370/2013 по отношение на количественото ограничение за изкупуване на обезмаслено мляко на прах (ОВ L 26, 31.1.2018 г., стр. 6).